**Modalitatea de contestare a deciziei autoritatii sau institutiei publice in situatia in care persoana se considera vatamata in privinta dreptului de acces la informatiile de interes public solicitate**

În cazul în care o persoană consideră că dreptul privind accesul la informaţiile de interes public i-a fost încălcat, aceasta se poate adresa cu reclamaţie administrativă Preşedintelui – Director General al CAS Maramures

Persoana care se consideră vătămată în drepturile sale poate depune reclamaţia administrativă în termen de 30 de zile de la luarea la cunoştinţă a refuzului explicit sau tacit al angajatului desemnat din cadrul CAS Maramures pentru aplicarea prevederilor Legii nr. 544/2001.

În cazul în care reclamaţia se dovedeşte întemeiată, răspunsul la aceasta se transmite solicitantului care se consideră lezat în privinţa dreptului său de acces la informaţiile de interes public în termen de 15 zile de la depunerea reclamaţiei administrative. Acest răspuns va conţine informaţiile de interes public solicitate iniţial şi de asemenea, va menţiona sancţiunile disciplinare aplicate în cazul funcţionarului vinovat, în condiţiile legii.